
ДОКЛАД

от проведено самооценяване

на

Професионална гимназия „Проф.д-р Асен Златаров”- Видин
За учебната 2012/2013година

І.Цел на самооценяването: 

Да получим отговор на въпроса “КЪДЕ СМЕ НИЕ?”сред другите училища 

Да имаме обща представа за всички дейности; 

Да идентифицираме добрите практики и разширим обхвата им; 

Да развием иновации; 

Да установим на ранен етап рисковете по отношение на качеството на ПОО; 

Да очертаем областите, които се нуждаят от подобрение; 

Оптимално да използваме ресурсите за качествено ПОО; 

Да се подобри екипната работа в колектива; 

Да се мотивира колектива за качествено ПОО; 

Да се насърчи споделянето на добри практики в колектива и извън него. 

Да се оптимизира системата от ресурси с цел повишаване ефективността й; 

Да се създаде убеждение, че управлението на качеството е инструмент за ефективност; 

Да се създаде стремеж за усъвършенстване на ПОО. 

ІІ.Обща информация за условията, при които работи професионалната гимназия
 
През учебната 2012/2013 година в  се обучаваха  650 ученици в дневна форма на обучение .  

В дневна форма се обучават в 28 паралелки (от VІІІ до XII клас) по  12 специалности: 

1. Професия „ Хотелиер", Специалност „ Организация на хотелиерството” 

2. Професия „Данъчен и митнически посредник", Специалност „Митническа и данъчна администрация"; 

3. Професия „Оперативен счетоводител", Специалност „Оперативно счетоводство"; 

4. Професия „  Финансист ", Специалност „|Застрахователно и осигурително дело”                                             

5. Професия "Икономист информатик", Специалност "Икономическа информатика"; 

6. Професия "Сътрудник в малък и среден бизнес”, Специалност " Малък и среден бизнес”

7. Професия "Икономист мениджър”, Специалност "Икономика и мениджмънт”

8. Професия " Електротехник ”, Специалност "Електроенергетика”
9. Професия " Техник на компютърни системи ”, Специалност " Компютърна техника”

10. Професия "Организатор интернет приложения ", Специалност” Електронна търговия”

11. Професия "Туристически агент", Специалност”Организация на туризма и свободното време ”

12. Професия "Монтьор на електронна техника ", Специалност” Микропроцесорна техника”

ІІІ.Налични ресурси

1.Човешки ресурси
        
В училище работят 51 учители - всички  са правоспособни по учебните предмети, които преподават. От тях 10  са с V ПКС, 3-ма с ІV ПКС , 3 с ІІ ПКС и 1 с І ПКС.  Средната възраст на педагогическия екип е  43 години. 5 служители в администрация и 10 работници работят в училище . 
  2. Материални ресурси  


В сградата на училището са разположени 28 учебни кабинета ,  обособени са 5  компютърни кабинети, 6 специализирани кабинети- УТФ; учебна кухня и ресторант и др.  и две работилници. Кабинетите са модернизирани и са в много добро състояние. Училището разполага с 97 компютри в кабинетите и 21 лаптопа, които се използват от учителите.
  
Гимназията има физкултурен салон ,пет игрища и една фитнес зала.

3.  Финансови ресурси

-          общо средства за издръжка на учениците- 937 468 лв.
-          средна работа заплата в училището –  728 лв.
-          средна работа  заплата за педагогически персонал  - 810 лв.
-          средна работа  заплата за административен персонал  -  445 лв.
-          средства от собствени приходи  – 45 906 лв.
ІV. Изследвани области, критерии и показатели, скала на оценяване.

      Област 1: Училищен мениджмънт – максимален брой точки-25 /получени точки -9.5 
      Критерий: Инвестиции в ПОО – максимален брой точки-4  /получени точки -4
      Критерий: Квалификационна дейност- максимален брой точки-2.5 / получени точки -2.5
      Критерий: Нормативно осигуряване- максимален брой точки-3 / получени точки - 3
      Област 2: Училищна среда – максимален брой точки-20 /получени точки - 7.65 
      Критерий: Индивидуална среда на ученика- максимален брой точки-4.5 /получени точки - 2.5  
      Критерий: Училището като социално място – максимален брой точки-6.5 /получени точки - 1.5
      Критерий: Материално –техническа база – максимален брой точки-9 /получени точки - 3.65 
Област 3:Обучение и учене- максимален брой точки-40 /получени точки -  17.1 
Критерий:Учебна дейност- максимален брой точки-10 /получени точки -  6 
Критерий:Оценяване и самооценяване- максимален брой точки-5 /получени точки -   2.1
Критерий: Взаимоотношения ученик –учител;ученик –ученик - максимален брой точки-5 /получени точки -  0 – не е оценяван
Критерий: Резултати от обучението- максимален брой точки-10 /получени точки -   4
Критерий: Надграждане на знания и умения- - максимален брой точки-5 /получени точки - 5 
Област 4: Училищно партньорство – максимален брой точки-15 /получени точки -   2.5 
Критерий:Партньорство между преките участници в училищното образование- максимален брой точки-7.5 /получени точки -   2.5 
Критерий:Външно партньорство- максимален брой точки-7.5 /получени точки -   0- не е оценяван
V.Анализ на получените резултати

Област 1: Училищен мениджмънт – максимален брой точки-25 /получени точки -9.5
Критерий: Система за осигуряване на на качеството на ПОО- максимален брой точки-9.5/ получени точки -0
   
В гимназията няма разработена училищна стратегия за повишаване качеството на предлаганото ПОО, съдържаща визия, приоритети, цели и дейности.
Критерий: Инвестиции в ПОО – максимален брой точки-4  /получени точки -4

Участваме активно в национални, европейски и други международни програми и проекти. Училището няма задължения. Осигурени са всички нормативно регламентирани социални придобивки.Налични са собствени приходи на гимназията в размер на – 45 906 лв.

Критерий: Квалификационна дейност- максимален брой точки-2.5 / получени точки -2.5

 Педагогическият персонал участва редовно в квалификационни форми, провеждат се открити уроци и има създадени добри практики. Всички старши учители провеждат по два открити урока годишно. В методическите обединения периодично се обсъждат създадените добри практики.Учителите активно участват в различни квалификационни форми

. 
Критерий: Нормативно осигуряване- максимален брой точки-3 / получени точки – 3
Спазват се всички изисквания на нормативните документи относно правилното съхраняване на документацията, назначаването и уволняването на служители,  формирането на работната заплата. В училището има осигурен достъп до бежичен интернет. Всички нормативни документи са качени на сайта на училището.
Критерий:Училищен персонал- максимален брой точки-6 / получени точки – 0

Критерият не е оценяван.

       Област 2: Училищна среда – максимален брой точки-20 /получени точки - 7.65 

  Критерий: Индивидуална среда на ученика- максимален брой точки-4.5 /получени точки - 2.5  
В ПГ „Проф д-р Асен Златаров” – гр. Видин са създадени възможности за включване на учениците в различни форми на извънкласни дейности. Финансирането се осъществява от МОМН по проект „УСПЕХ”.


В извънкласни форми участват 38,77% от общия брой ученици в училището. Проведена е анкета сред 69 ученици, от които 59% участват в извънкласни форми. Всички анкетирани ученици са информирани са предложените в училището извънкласни форми. 71% от анкетираните ученици са получили информация за съществуващите в училището извънкласни форми от класния ръководител, а останалите от информационното табло, приятели и ръководители на ИИД.


87% от анкетираните смятат, че създадените в училище извънкласни дейности, задоволяват потребностите и интересите на учениците и 65% оценяват много добре и отлично създадените възможности за занимания по интереси в училището.

В училището са осигурени възможности за ползване на мултимедия в процеса на обучение. В някой учебни часове се прилагат интерактивни методи например: ситуационни, опитни и дискусионни, който са обсъждани в МО и на ПС.

 В Професионална гимназия „ Проф. д-р А. Златаров” – гр. Видин през учебната 2012/2013 година бе проведена анкета за оценяване наличието на мерките за адаптирането на учениците към училищната среда.


 Анкетирани бяха 69 ученика. 43,5 % от анкетираните ученици не знаят за предвидени мерки и дейности за адаптиране в училище, а 27,5 % са запознати с мерките и дейностите. 


Въпреки, че не са запознати с наличните мерки 62,3 % от учениците определят атмосферата като приятелска. 98,5 % от тях имат приятели в училище. Почти 50 % харесват всичките си съученици, а останалите само някои от тях.


При възникнал конфликт по – голяма част се обръщат за помощ към класния ръководител или учител. 1/3 търсят помощ от съучениците си или решават проблемите си сами.


70 % от анкетираните ученици посочват, че им харесва да ходят на училище. Това е показател, че те са се адаптирали в училищната среда.

   Критерий: Училището като социално място – максимален брой точки-6.5 /получени точки - 1.5

В гимназията няма ученици със СОП и за това този показател не е изследван. Не се обучават и възрастни в неравностойно положение. Няма ученици за, които българският език не е майчин.
В ПГ „Проф д-р Асен Златаров” – гр. Видин за учебната 2012/2013 учебна година няма функциониращ училищен вестник, радио и телевизия. Издават се информационни и рекламни табла и съществува практика за ползване на други инициативи за разпространение на информация. 

Проведена е анкета сред 63 ученика за наличие на начини и средства на разпространение на информация. Според 93.7% от анкетираните, в училището съществуват рекламни и информационни табла и според същия процент училището само издава и разпространява рекламни материали. Информацията се осъвременява всяка седмица според 52.3%, а според 30% още по-често - на два дни. Рекламни материали се издават по-често от два пъти годишно според 58.7%. Малко над 50% от учениците посочват,че се предприемат различни инициативи за разпространение на информация, освен изброените в анкетата(табла и медии). Почти 62% са оценили много добре и отлично степента на информираност, свързана с дейността на училището. Дейността на училището намира отражение в местните медии според 89% от участниците в анкетата.

Около 7% от учениците са посочили, че училището издава вестник и има създадено училищно радио, което не отговаря на истината. Причината е несериозно отношение към проведената анкета.


Проведени са индивидуални и групови срещи с проблемни ученици  и работа с родители. Училищният психолог организира мероприятия съвместно с Ученическия съвет. Организират се срещи с представители на държавни институции и на неправителствени организации. В часовете на класа класните ръководители провеждат беседи за превенция на конфликтите.


За част от проведените мероприятия липсва доказателствен материал.


   Няма създадени и утвърдени правила за разрешаване на конфликти.

Критерий: Материално –техническа база – максимален брой точки-9 /получени точки - 3.65
    
Училището разполага с добра МТБ, осигурен е достъп за хора в неравностойно положение, има охранителни камери. 
Област 3:Обучение и учене- максимален брой точки-40 /получени точки -  10.6 
Критерий:Учебна дейност- максимален брой точки-10 /получени точки -  6 
Учителите имат добри умения за подготовка и планиране на уроци.От 20 посетени урока в 12 констативни протокола за проверка е посочено, че преподавателите проявяват гъвкавост и творчество.

 70% от посетените уроци имат разбираема и достъпна структура, адекватна на целите на урока и съобразена с възможностите на учениците.
В 25% от посетените уроци са използвани ИКТ.Констативните протоколи обаче не могат да бъдат единственият източник на информация.
Критерий:Оценяване и самооценяване- максимален брой точки-5 /получени точки -   2.1

Учебно-възпитателният процес протича нормално, съобразно изискванията на ЗНП, ППЗН и Правилник за вътрешния ред на училището. 
 
Уроците се планират съгласно ДОИ.  В преподаването по учебни предмети се използват разнообразни форми за оценка и проверка и интерактивни методи за обучение. Учителите спазват изискванията на Наредба №3.

В началото на всяка учебна година учителите запознават учениците с критериите за оценяване на знанията и уменията по съответната дисциплина.Липсва обаче доказателствен материал и за това  показателя не е оценен.

Няма данни за използване на он-лайн оценяване на знанията на учениците.

Единственият източник за самооценяване на учителите са картите за диференцирано заплащане. 
   
Учителите създават атмосфера на доверие, могат да управляват поведението на учениците, да следят за реда и спазването на Правилник за дейността на училището.
Критерий: Резултати от обучението- максимален брой точки-10 /получени точки -   4

Нивото на общообразователна и професионална подготовка в училище е добро. Учениците се обучават съгласно националните изпитни програми и ДОИ. Организираните групи по ЗИП и СИП спомагат за постигнатите резултати.В училище не се обучават ученици със СОП и възрастни лица в неравностойно положение. Няма повтарящи ученици.
96% от допуснатите ученици са успешно положили и двата зрелостни изпита през май.
80,3% от допуснатите ученици са положили успешно и двата ДКИ през май.
След септемврийската сесия са достигнати съответно 99% за ДЗИ и 94% за ДКИ.
Другите показатели не са оценявани.
  

Критерий: Надграждане на знания и умения- - максимален брой точки-5 /получени точки - 5 

От направената от комисията справка се вижда,че 14 ученика са  допуснати до областен кръг на олимпиадите по общообразователна подготовка. 13 ученика са се явили на национален кръг на състезанията по прафесиите и 8 от тях са заели призови места.

Учители и ученици са мотивирани за участие на олимпиади и състезания. В гимназията са създадени отлични условия за подготовка.


В училището има изградени екипи за работа по национални и европейски проекти. През учебната 2012/2013 се изпълняваха 4 международни и 2 национални проекта.
 

 Област 4: Училищно партньорство – максимален брой точки-15 /получени точки -   2.5 

Критерий:Партньорство между преките участници в училищното образование- 2.5 точки


В училище са изградени 9 методически обединения. Те имат изработени планове за работа . В методическите обединения е установена делова и хуманна атмосфера на откритост и гласност при постигане на успехи и неуспехи, трудности и проблеми.Осъществяват се междупредметни връзки , като се предлагат форми и методи за осъществяване на индивидуална и групова работа по съответните предмети , използване на ИКТ в обучението , за мотивиране на учениците за активно учене.Осъществяват се партньорства между методическите обединения.

В училище се провеждат най-малко два пъти в годината родителски срещи.Средната посещаемост е 60%. С родителите на учениците са проведени анкети относно удовлетвореността им от дейността на гимназията.

Останалите показатели и критерии не са оценявани.
VІ. Области нуждаещи се от подобрение
.

            Област 1: Училищен мениджмънт
            Критерий: Система за осигуряване на на качеството на ПОО

· Да се разработи  училищна стратегия за повишаване качеството на предлаганото ПОО, съдържаща визия, приоритети, цели и дейности. 

· Да се създаде вътрешна система за осигуряване на качеството на ПОО.

· Да се създаде механизъм за ранно предупреждение за различни рискове.

Критерий: Нормативно осигуряване
· На обществено достъпно място на хартиен носител да се обявят учебните планове по изучаваните специалности.
            Област 2: Училищна среда 
      Критерий: Индивидуална среда на ученика  
· Във всички кабинети да се осигурят възможности за ползване на мултимедия. Да се осигурят по-голям брой интерактивни дъски. Интерактивните методи да се използват по-често в урочната дейност.
· Да бъдат приети и разписани мерки за адаптиране на ученика към училищната среда

Критерий: Училището като социално място

· Да се създаде училищен вестник и радио. Всяка проява на училището да се отразява в местните медии.
· Да се засили участието на Ученическия съвет при провеждане на мероприятия за превенция на конфликтите. Да се включи медиацията като форма на превенция. Всяко от провежданите мероприятия да бъде документирано.

· Да бъде създадена Комисия от учители, служители и ученици, която да приеме ясни и точни правила за разрешаване на възникналите в училището конфликти. 
 Критерий: Материално –техническа база

· Да се изградят асансьори, адаптирано санитарно помещение и ресурсен кабинет.
Област 3:Обучение и учене
Критерий:Учебна дейност
· В констативните протоколи за проверка да се отразяват не само уменията на учителите при планиране на урока, но и промените в плановете за посрещане на нуждите на групи или отделни ученици /изоставащи- напреднали/.
· В констативните протоколи за проверка да се отразява обобщават ли се на всеки етап от урока разсъжденията на учениците.Търси ли се обратна връзка, която да определя последващата стратегия и конструкция на изложението.Дава ли се възможност на учениците да се включат в преподаването на новия урок.
· Да се съхранява информацията за ползване на компютърните кабинети, изнесена на помощното табло в учителската стая, и заедно с констативните протоколи да се използва като източник на информация за използване на ИКТ в урочната дейност.
Критерий:Оценяване и самооценяване
· В края на месец октомври класните ръководители да изготвят списък на класа  за това, че учениците са запознати със системата за оценяване.
· В края на месец ноември и май ПДУД да изготвя констативен протокол за проведен контрол на ритмичността на оценяване и входните и изходните нива на учениците.
· Комисията по самооценка да направи справка за припокриване на резултатите между самооценката на учителите и комисията по диференцирано заплащане.
     Критерий: Взаимоотношения ученик –учител;ученик –ученик
·  В констативните протоколи от проверка да се отразяват уменията за работа в екип на учениците и контакта между ученици и учители.
VІІ.Резюме от доклада
След проведената самооценка  и извършен задълбочен анализ на резултатите комисията направи следния извод:
  
Професионална гимназия  „ Проф. д-р Асен Златаров” е училище, в което има изградени добри практики за преподаване и учене, и формирана положителна среда на взаимодействие между учители и ученици. Притежава добра МТБ и квалифициран педагогически и непедагогически персонал. Качеството на обучение е на високо ниво и съобразено с ДОИ, ЗНП и ППЗНП. Над 96% от завършващите ХІІ клас  се дипломират успешно, част от тях продължават обучението си във висши учебни заведения, другите  се реализират на пазара на труда. 

Комисията е създадена през октомври 2012г. и работи изключително активно, но поради големия обем на области , показатели и критерии не успя да направи на всички оценка.

Има изготвени образци на справки, но липсват източници на информация.
VІІІ. Приложение към доклада:
Приложение №1 – Таблици, анкети и справки за оценка по области, критерии и  показатели на ПГ „Проф. Д-р Асен Златаров” гр.Видин
   ИЗГОТВИЛ:

   ПРЕДСЕДАТЕЛ НА КОМИСИЯТА ПО САМООЦЕНКА:










/ инж. Анета Кирилова/
